इंग्ल्यान्डविरुद्ध पाकिस्तानको रोमाञ्चक सुरुआत
पाकिस्तानले इंग्ल्यान्डविरुद्धको तेस्रो टेस्टको पहिलो दिन शनिबार रोमाञ्चक सुरुआत लिएको छ । तीन टेस्टको सिरिजमा ह्वाइटवास हुनबाट जोगिने प्रयासमा रहेको पाकिस्तानले आफ्नो पहलो इनिङ्समा अलआउट हुन अगाडि ३०४ रन बनाएको छ ।
कराँची — पाकिस्तानले इंग्ल्यान्डविरुद्धको तेस्रो टेस्टको पहिलो दिन शनिबार रोमाञ्चक सुरुआत लिएको छ । तीन टेस्टको सिरिजमा ह्वाइटवास हुनबाट जोगिने प्रयासमा रहेको पाकिस्तानले आफ्नो पहलो इनिङ्समा अलआउट हुन अगाडि ३०४ रन बनाएको छ ।त्यसको जवाफमा इंग्ल्यान्डले १ विकेट गुमाएर ७ रन बनाएको छ । ओली पोप ३ र बेन डकेट ४ रन बनाएर खेलिरहेका छन् । इंग्ल्यान्ड २९७ रनले पछाडि छ ।सुरुआती दुई टेस्ट जितेको इंग्ल्यान्डले सिरिजमा २–० को निर्णायक अग्रता लिइसकेको छ । पाकिस्तानका लागि कप्तान बाबर आजमले रन आउट हुन अगाडि सर्वाधिक ७८ रन बनाए । यस्तै आगा सलमानले ५६ र अजर अलिले ४५ रन बनाए ।इंग्ल्यान्डका लागि रहेन अहमदले डेब्यु गरे र यसक्रममा उनी इंग्ल्यान्डका लागि टेस्ट खेल्न सबैभन्दा कान्छा खेलाडी बने । लेग स्पिनर अहमद १८ वर्ष र १२६ दिनका मात्र छन् । 